ร้านนี้ก็ขึ้นชื่อว่าควรต้องมาลอง พอได้มาที่นี่ก็เลยมาลองทานดู คือคนต่อแถวซื้อเยอะมากๆ ยาวเป็นหางว่าว รอประมาณเกือบครึ่งชั่วโมงแน่ะ กว่าจะได้ทาน ที่นี่จะเป็นขนมปลาแป้งแบบครัวซอง มีด้วยกัน3ไส้ แต่ที่ได้ทานจะเป็นไส้แฮมชีส

มาที่ไส้แรกไส้ถั่วแดง ราคา60บาท อันนี้ไม่ได้ทานแต่เห็นของเพื่อน แป้งจะเป็นสีออกน้ำตาลๆมีเกล็ดน้ำตาลด้วย ไส้ก็เยอะพอสมควร ดูหน้าตาน่าทาน 

ไส้คัสตาร์ด ราคา65บาท อันนี้ก็ไม่ได้ทานแต่เพื่อนทาน ด้านนอกจะเหมือนกับไส้ถั่วแดงเลยมีเกล็ดน้ำตาลด้วย ด้านในก็เป็นไส้คัสตาร์ดสีครีม ก็ดูน่าทานดี เห็นเพื่อนบอกว่าอร่อย 

ไส้สุดท้าย ไส้แฮมชีส ราคา70บาท ไส้นี้คอนเฟิร์มเลยว่าอร่อย ด้านนอกจะไม่ใช่สีน้ำตาลแบบ2ไส้ก่อนหน้านี้ จะเป็นสีแบบแป้งปกติ ด้านในก็จะเป็นไส้แฮมชีส ที่ปริมาณกำลังพอดี ทานแล้วไม่เลี่ยน ถือว่าอร่อยเลย